ཆོས་ཀྱི་ཚུལ་འདི་ལ་ཞུགས་ཤིང་འདི་ཉིད་ཀྱི་བསྙེན་པ་སྔོན་དུ་སོང་བའི་གང་ཟགབྱིན་རླབས་དང་དངོས་གྲུབ་དོན་དུ་གཉེར་བས།  དུས་བཟང་པོ་ལ་གནས་དབེན་ཞིང་ཡིད་དུ་འོང་བར།  དྲི་བཟང་པོ་དང་བ་བྱུང་གིས་བྱུགས་པའི་གཞི་ཚོན་དམར་པོས་ཡོངས་སུ་བསྒྱུར་བ་ལ།  རེ་ཁ་དཀར་པོས་ཕྱིའི་མུ་ཁྱུད་དང་བཅས་པའི་ཆོས་འབྱུང་ཉིས་བརྩེགས་བྲིས་པའི་སྟེང་དུ།  ཀ་པཱ་ལ་བདུད་རྩི་དང་སྦྱར་བའི་ཆང་གིས་ཡོངས་སུ་བཀང་བ་བཞག་ནས།  དེའི་སྟེང་དུ་སིནྡྷུ་རའི་དཀྱིལ་འཁོར་དཔེའུ་རིས་བཞིན་གསེར་གྱི་ཐུར་མས་བྲིས་པའི་དབུས་སུ།  དྲི་མ་མེད་པའི་ཏིང་ལོ་ཆུང་ངུ་བཞག་པའི་སྟེང་དུ་དར་དམར་པོ་ལ་སོགས་པའི་དར་ཁང་མཛེས་པར་ཕུབ་པའི་ཁོར་ཡུག་ཏུ་ཆུ་གཉིས་སྔོན་དུ་འགྲོ་བའི་མཆོད་པ་ལྔ་དང་།  ཤིན་ཏུ་ཞིམ་པའི་བཟའ་བ་དང་།  བཏུང་བ་དང་།  འབྲས་བུ་ལ་སོགས་པས་ཡོངས་སུ་བསྐོར་ཞིང་གཏོར་མ་གསུམ་དང་།  ནང་མཆོད་ལ་སོགས་པ་ཚོགས་ཀྱི་འཁོར་ལོའི་སྐབས་བཞིན་བཤམས་ཤིང་།  གཟུངས་ཐག་གིས་དཀྲིས་པའི་རྡོ་རྗེ་དང་དུང་ཆོས་དང་བཅས་པའི་བུམ་པ་བཅུད་རྣམས་ཀྱིས་བཀང་བ་གཅིག་ཀྱང་བཤམས་ལ།  ཞུ་བ་འབུལ་བ་ནས་མཆོད་པ་བྱིན་གྱིས་བརླབ་པའི་བར་ཚོགས་ཀྱི་འཁོར་ལོ་ལྟར་ བྱའོ༑ ༑ དེ་ནས་སུཾ་བྷའི་སྔགས་བརྗོད་ཅིང་ནང་མཆོད་ཀྱིས་སིནྡྷུ་རའི་དཀྱིལ་འཁོར་ལ་གཏོར་ཏེ་བསངས་ནས།  སྭ་བྷཱ་ཝས་སྟོང་པ་ཉིད་དུ་སྦྱངས་པའི་ངང་ལས།  ཡྃ་ལས་རླུང་རྃ་ལས་མེ་ལྃ་ལས་ས་སུྃ་ལས་རིའི་རྒྱལ་པོ་རི་རབ་ཀྱི་སྟེང་དུ།  ཀྃ་ལས་ཐོད་པ་དཀར་པོ་ཤིན་ཏུ་ཡངས་ཤིང་རྒྱ་ཆེ་བ་བདུད་རྩི་ལྔས་ཡོངས་སུ་གང་བའི་སྟེང་དུ།  པྃ་ལས་པདྨ་རྃ་ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཧཱུྃ་གིས་མཚན་པ་ལས་འཕྲོས་པའི་འོད་ཀྱིས་རྡོ་རྗེའི་ས་གཞི།  ར་བ།  དྲ་བ།  གུར།  བླ་རེ་བསྐལ་པའི་མེ་ལྟ་བུའི་ཡེ་ཤེས་ཀྱི་མེ་རབ་ཏུ་འབར་བའི་སྲུང་འཁོར་གྱི་ནང་དུ་དུར་ཁྲོད་ཆེན་པོ་བརྒྱད་ཀྱིས་བསྐོར་བའི་དབུས་སུ།  ཨེའི་ཡི་གེ་གཉིས་བརྩེགས་པ་ལས་བྱུང་བའི་ཆོས་ཀྱི་འབྱུང་གནས་ཉིས་བརྩེགས་ཁོག་པ་སྟོང་པ་ཡངས་ཤིང་རྒྱ་ཆེ་བའི་ནང་དུ།  པྃ་ལས་པདྨ་རྃ་ལས་ཉི་མའི་དཀྱིལ་འཁོར་གྱི་སྟེང་དུ་སྔགས་ཀྱི་ཡི་གེ་དམིགས་པ་རྣམས་ལས་འོད་ཟེར་ཕར་འཕྲོས། (《¡¶ལུ》¡+སེམས་ཅན་གྱི་དོན་བྱས་) ཚུར་འདུས་∶¡Ãགཅིག་ཏུ་འདྲེས་པ་(《¡¶ཞ》¡《¡¶ལུ》¡ཡོངས་སུ་གྱུར་པ་)ལས་བྱུང་བའི་རྗེ་བཙུན་རྡོ་རྗེ་རྣལ་འབྱོར་མ་བསྐྱེད་ནས།  གོ་ཆ་དགོད་པ་དང་ཡེ་ཤེས་པ་སྤྱན་དྲངས་ནས༑  མཆོད་པ་དང་།  བསྟོད་པ་དང་།  གཏོར་མ་འབུལ་བའི་བར།  ཚོགས་འཁོར་གྱི་སྐབས་བཞིན་བྱའོ།  ། དེ་ནས་བུམ་པ་སུྃ་བྷས་བསངས།  སྭ་བྷཱ་ཝས་སྦྱངས།  སྟོང་པའི་ངང་ལས་པདྨ་དང་ཉི་མའི་དཀྱིལ་འཁོར་གྱི་སྟེང་དུ།  བྷྲཱུྃ་ལས་རིན་པོ་ཆེའི་བུམ་པ་ཡངས་ཤིང་རྒྱ་ཆེ་བ་ལྷ་རྫས་ཀྱི་གོས་ཀྱིས་མགུལ་པ་བཅིངས་ཤིང་།  དཔག་བསམ་གྱི་ཤིང་གིས་ཁ་བརྒྱན་པའི་བུམ་པ་བསྐྱེད་པའི་ནང་དུ།  རྗེ་བཙུན་རྡོ་རྗེ་རྣལ་འབྱོར་མ་བསྐྱེད་ནས་ཡེ་ཤེས་པ་གཞུག་པའི་བར་སྒྲུབ་ཐབས་ལྟར་བྱས་པ་ལ་ཕྱི་ནང་གི་མཆོད་པ་དང་།  བསྟོད་པ་བྱས་ནས་གཟུངས་ཐག་བཟུང་སྟེ།  སྔགས་གཟུངས་ཐག་ལ་བརྟེན་ནས་བུམ་པའི་ནང་དུ་སོང་བས་རྡོ་རྗེ་རྣལ་འབྱོར་མའི་ཐུགས་བསྐུལ་ནས་ཡེ་ཤེས་ཀྱི་བདུད་རྩིའི་རྒྱུན་ཟགས་པས་བུམ་པ་གང་བར་བསམ་ཞིང་།  རྗེ་བཙུན་མའི་སྔགས་གང་གྲུབ་པ་དང་།  སུཾ་བྷའི་སྔགས་གང་གྲུབ་པ་དང་།  ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ།  ཞེས་ཅི་རིགས་པ་བཟླས་ནས།  སླར་ཡང་མཆོད་ཅིང་བསྟོད་དེ།  དུང་ཆོས་ཀྱི་ཆུ་(《¡¶ཞ》¡+བུམ་པར་) བླུགས་པས་ལྷའི་སྐུ་ཡང་འོད་དུ་ཞུ་ནས་བུམ་པའི་ཆུ་དང་རོ་གཅིག་ཏུ་གྱུར་པར་བསམ་མོ།  ། དེ་ནས་དཀྱིལ་འཁོར་གྱི་མདུན་དུ་བསྡད་ནས།  བླ་མ་དང་རྡོ་རྗེ་རྣལ་འབྱོར་མ་གཉིས་སུ་མེད་པ་ལ།  སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་བདག་ལ་རྩེ་གཅིག་ཏུ་དགོངས་པ་མངོན་སུམ་ལྟར་དམིགས་ལ་མཎྜལ་ཕུལ་ནས།  གང་གི་དྲིན་གྱིས་བདེ་ཆེན་ཉིད།  ། སྐད་ཅིག་ཉིད་ལ་འཆར་བ་གང་།  ། བླ་མའི་རིན་ཆེན་ལྟ་བུའི་སྐུ།  ། རྡོ་རྗེ་ཅན་ཞབས་པད་ལ་འདུད།  ། སངས་རྒྱས་ཀུན་གྱི་རང་བཞིན་སྐུ།  ། སློབ་དཔོན་ལ་ནི་སྐྱབས་སུ་མཆི།  ། དཔལ་ལྡན་རྡོ་རྗེ་མཁའ་འགྲོ་མ།  ། མཁའ་འགྲོ་མ་ཡི་འཁོར་ལོས་སྒྱུར།  ། ཡེ་ཤེས་ལྔ་དང་སྐུ་གསུམ་ཉིད།  ། འགྲོ་བ་སྐྱོབ་ལ་ཕྱག་འཚལ་ལོ།  ། ཞེས་ལན་གསུམ་གསོལ་བ་བཏབ་ནས།  རྡོ་རྗེ་རྣལ་འབྱོར་∶¡Ãམས་(《¡¶ཞ》¡མ་ཉིད་ཀྱིས་)མཛད་པར་བསམ་ཞིང་།  གདོང་གཡོགས་བཅིང་།  མེ་ཏོག་ཕྲེང་བ་བླང་།  བུམ་པའི་ཆུས་བསངས།  ཨོྃ་ཨཱཿཧཱུྃ༑  ཞེས་བརྗོད་ཅིང་ནང་མཆོད་མྱངས་པས་ལུས་ཐམས་ཅད་ཡེ་ཤེས་ཀྱི་བདུད་རྩིས་གང་ཞིང་བྱིན་གྱིས་བརླབས་པར་བསམ།  དེ་ནས་རང་གི་སྙིང་གི་ནང་དུ་ཟླ་བ་ལ་གནས་པའི་རྡོ་རྗེ་ཀུན་རྫོབ་དང་དོན་དམ་པའི་བྱང་ཆུབ་སེམས་ཀྱི་ངོ་བོར་བསམས་ནས།  རྗེ་བཙུན་མས་སྙིང་གར་རྡོ་རྗེ་བཞག་ནས་བྱིན་གྱིས་རློབ་པ་དང་།  གསང་བར་གདམས་པར་མཛད་པར་བསམ་ཞིང་།  ཨོཾ་སརྦ་ཡོ་ག་ཙིཏྟ་ཨུཏྤ་ད་ཡཱ་མི༑  སུ་ར་ཏི་ས་མ་ཡ་སྟྭཾ་ཧོ།  སིངྔྷྀ་བཛྲ་ཡ་ཐཱ་སུ་ཁཾ།  ཞེས་གསུངས་ཤིང་བྱིན་གྱིས་བརླབས་ནས།  དེང་ཁྱོད་རྡོ་རྗེ་རྣལ་འབྱོར་མའི་རིགས་སུ་ཞུགས་ཀྱིས་དེ་བཞིན་གཤེགས་པ་ཐམས་ཅད་ཀྱི་གསང་ཆེན་དམ་པ་འདི།  དེ་བཞིན་གཤེགས་པ་ཐམས་ཅད་ཀྱི་དཀྱིལ་འཁོར་∶¡Ãདུ་(《¡¶ཞ》¡དམ་པ་རུ་)མ་ཞུགས་པ་རྣམས་ཀྱི་མདུན་དུ་སྨྲ་བར་མི་བྱ་སྟེ།  མ་དད་པ་རྣམས་ལའང་མ་ཡིན་ནོ།  ། (《¡¶ཞ》¡+ཧཱུྃ་ཛཿཧཱུྃ་)ཞེས་བརྗོད་ད༑ ༑ དེ་ནས་རྗེ་བཙུན་མའི་ཐུགས་ཀ་ནས་སྤྲོས་པའི་ལྷ་མོ་རྣམས་ཀྱིས་བདག་དཀྱིལ་འཁོར་དུ་བཅུག་པར་བསམ་ཞིང་།  ཛཿཧཱུྃ་བྃ་ཧོཿཞེས་བརྗོད་དོ།  ། དེ་ནས་རྗེ་བཙུན་རྡོ་རྗེ་རྣལ་འབྱོར་མའི་རྗེས་སུ་ཟློ་བར་བསམ་ཞིང་།  དཀོན་མཆོག་གསུམ་ལ་བདག་སྐྱབས་མཆི།  ། སྡིག་པ་ཐམས་ཅད་སོ་སོར་བཤགས།  ། འགྲོ་བའི་དགེ་ལ་རྗེས་ཡི་རངས།  ། སངས་རྒྱས་བྱང་ཆུབ་ཡིད་ཀྱིས་གཟུང་།  ། སངས་རྒྱས་ཆོས་དང་ཚོགས་མཆོག་ལ།  ། བྱང་ཆུབ་བར་དུ་སྐྱབས་སུ་མཆི།  ། རང་གཞན་དོན་ནི་རབ་བསྒྲུབ་ཕྱིར།  ། བྱང་ཆུབ་སེམས་ནི་བསྐྱེད་པར་བགྱི།  ། བྱང་ཆུབ་མཆོག་གི་སེམས་ནི་བསྐྱེད་བགྱིས་ནས།  ། སེམས་ཅན་ཐམས་ཅད་བདག་གིས་མགྲོན་དུ་གཉེར།  ། བྱང་ཆུབ་སྤྱོད་མཆོག་ཡིད་འོང་སྤྱད་པར་བགྱི།  ། འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག། ཅེས་ལན་གསུམ་བརྗོད་དོ།  ། དེ་ནས་ཁྱད་པར་དུ་སྡིག་པ་དང་།  དམ་ཚིག་གི་ཉེས་པ་བཤགས་པར་བྱ།  བླ་མ་དང་རྗེ་བཙུན་རྡོ་རྗེ་རྣལ་འབྱོར་མ་དང་།  སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།  བདག་མིང་འདི་ཞེས་བགྱི་བས་ཚེ་ཐོག་མ་མ་མཆིས་པ་ནས༑  ལས་དང་ཉོན་མོངས་པའི་དབང་དུ་གྱུར་པས།  ལུས་ངག་ཡིད་གསུམ་གྱི་སྒོ་ནས་སྡིག་པ་ནི་དགེ་བའི་ལས་ཅི་བགྱིས་པ་དང་།  བགྱིད་དུ་སྩལ་བ་དང་།  བགྱིས་པ་ལ་རྗེས་སུ་ཡི་རང་བ་དང་།  སོ་སོར་ཐར་པའི་སྡོམ་པ་དང་འགལ་བ་དང་།  བྱང་ཆུབ་སེམས་དཔའི་བསླབ་པ་དང་འགལ་བ་དང་།  རིག་པ་འཛིན་པའི་དམ་ཚིག་དང་འགལ་བ་དང་།  ཁྱད་པར་དུ་བླ་མ་དང་།  ཡི་དམ་གྱི་ལྷ་ལ་མ་གུས་པ་དང་།  མཆོད་པ་དང་གཏོར་མ་ལ་མ་བརྩོན་པ་དང་།  བསྙེན་པ་དང་སྒྲུབ་པ་ལ་གཡེལ་བ་ལ་སོགས་པ་སྡིག་པ་དང་།  སྒྲིབ་པ་དང་ཉེས་པ་དང་།  ལྟུང་བའི་ཚོགས་ཅི་མཆིས་པ་ཐམས་ཅད་མཐོལ་ཞིང་བཤགས་སོ།  ། མི་འཆབ་བོ། མི་སྦེད་དོ།  ། སླན་ཆད་ཀྱང་ གཅོད་ཅིང་བསྡམ་ལགས་སོ།  ། ཞེས་ལན་གསུམ་བརྗོད་དོ།  ། དེ་ནས་དམ་ཚིག་དང་སྡོམ་པ་རྣམས་བླང་བའི་བསམ་པས།  སྲས་བཅས་སངས་རྒྱས་ཐམས་ཅད་དང་༑ ༑ དཔའ་བོ་རྣལ་འབྱོར་མ་རྣམས་ཀུན།  ། བདག་ལ་དགོངས་པར་མཛད་དུ་གསོལ༑ ༑ བདག་མིང་འདི་ཞེས་བགྱི་བ་ཡིས།  ། དུས་འདི་ནས་ནི་བཟུང་ནས་སུ། །  ཇི་སྲིད་བྱང་ཆུབ་སྙིང་པོའི་བར།  ། ཇི་ལྟར་དུས་གསུམ་མགོན་པོ་རྣམས།  ། བྱང་ཆུབ་ཏུ་ནི་ངེས་མཛད་པའི།  ། བྱང་ཆུབ་སེམས་ནི་བླ་ན་མེད།  ། དམ་པ་བདག་གིས་བསྐྱེད་པར་བགྱི།  ། ཚུལ་ཁྲིམས་ཀྱི་ནི་བསླབ་པ་དང་།  ། དགེ་བའི་ཆོས་ནི་སྡུད་པ་དང་༑ ༑ སེམས་ཅན་དོན་བྱེད་ཚུལ་ཁྲིམས་གསུམ།  ། སོ་སོར་བརྟན་པོར་གཟུང་བར་བགྱི།  ། སངས་རྒྱས་ཆོས་དང་དགེ་འདུན་ཏེ།  ། བླ་ན་མེད་པའི་དཀོན་མཆོག་གསུམ༑ ༑ སངས་རྒྱས་རྣལ་འབྱོར་ལས་སྐྱེས་པའི།  ། སྡོམ་པ་དེང་ནས་བརྟན་པོར་གཟུང་༑ ༑ རྡོ་རྗེ་རིགས་མཆོག་ཆེན་པོ་ཡི།  ། རྡོ་རྗེ་དྲིལ་བུ་ཕྱག་རྒྱ་ཡང་།  ། ཡང་དག་ཉིད་དུ་གཟུང་བར་བགྱི།  ། སློབ་དཔོན་དག་ཀྱང་གཟུང་བར་བགྱི།  ། རིན་ཆེན་རིགས་མཆོག་ཆེན་པོ་ཡི།  ། དམ་ཚིག་ཡིད་དུ་འོང་བ་ལ།  ། ཉིན་རེ་བཞིན་དུ་དུས་དྲུག་ཏུ།  ། སྦྱིན་པ་རྣམ་བཞི་རྟག་ཏུ་སྦྱིན།  ། བྱང་ཆུབ་ཆེན་པོ་ལས་བྱུང་བའི།  །  པདྨའི་རིགས་མཆོག་དག་པ་ལ།  ། ཕྱི་ནང་གསང་བ་ཐེག་པ་གསུམ།  ། དམ་པའི་ཆོས་ནི་མ་ལུས་གཟུང་།  ། ལས་ཀྱི་རིགས་མཆོག་ཆེན་པོ་ལ།  ། སྡོམ་པ་ཐམས་ཅད་ལྡན་པར་ནི།  ། ཡང་དག་ཉིད་དུ་གཟུང་བར་བགྱི།  ། མཆོད་པའི་ལས་ཀྱང་ཅི་ནུས་བགྱི༑ ༑ བྱང་ཆུབ་སེམས་ནི་བླ་མེད་མཆོག། དམ་པ་བདག་གིས་བསྐྱེད་བགྱིས་ནས༑ ༑ སེམས་ཅན་ཀུན་གྱི་དོན་གྱི་ཕྱིར།  ། བདག་གིས་སྡོམ་པ་མ་ལུས་གཟུང་། །  མ་བསྒྲལ་བ་རྣམས་བདག་གིས་བསྒྲལ།  ། མ་གྲོལ་བ་རྣམས་བདག་གིས་དགྲོལ། །  དབུགས་མ་ཕྱིན་པ་དབུགས་དབྱུང་ཞིང་།  ། སེམས་ཅན་མྱ་ངན་འདས་ལ་དགོད། །  ཅེས་ལན་གསུམ་བརྗོད་པས་རིགས་ལྔ་སྤྱིའི་དམ་ཚིག་དང་སྡོམ་པ་བླང་ངོ་།  ། དེ་ནས་ཁྱད་པར་གྱི་དམ་ཚིག་རྣམས་བླང་བའི་བསམ་པས། (《¡¶ཞ》¡+ལ་སོགས་པ་ཡན་ལག་བདུན་པ་དང་།  རིགས་ལྔའི་སྡོམ་པ་བཟུང་བ་དང་།  དམ་ཚིག་ཉི་ཤུ་རྩ་གཉིས་པ། )སངས་རྒྱས་ཆོས་དང་དགེ་འདུན་ལ།  ། རྟག་པར་བདག་ནི་སྐྱབས་སུ་མཆི།  ། རྣལ་འབྱོར་གསང་སྔགས་མཁའ་འགྲོ་མ།  ། འཁོར་ལོ་གསུམ་གྱི་བདག་ཉིད་ཅན།  ། ཀུན་ལ་རྟག་ཏུ་སྐྱབས་སུ་མཆི།  ། དཔའ་བོ་དཔའ་མོ་དབང་ལྷ་མོ།  ། བྱང་ཆུབ་སེམས་དཔའི་བདག་ཉིད་ཆེ།  ཁྱད་པར་དུ་ཡང་སློབ་དཔོན་ལ།  ། རྟག་པར་བདག་ནི་སྐྱབས་སུ་མཆི།  །  ཧེ་རུ་ཀ་དཔལ་སོགས་དཔའ་བོ།  ། རྣལ་འབྱོར་མ་དང་སྣང་མཛད་སོགས།  ། བྱང་ཆུབ་སེམས་དཔའ་དཔག་མེད་པ།  ། མ་ལུས་བདག་ལ་དགོངས་སུ་གསོལ།  ། བདག་ནི་དུས་འདི་ནས་བཟུང་སྟེ།  ། ཇི་སྲིད་གཉིས་མེད་ལ་གནས་པར།  ། དེ་ཡི་ཚངས་སྤྱོད་གཉིས་མེད་པ།  ། ཉི་ཤུ་རྩ་གཉིས་ལེགས་པར་གཟུང་།  ། ∶¡Ãཞེས་(《¡¶ཞ》¡ཅེས་པས་ཡང་ལན་)ལན་གསུམ་བརྗོད་པས་བླང་ངོ་།  ། དེ་ནས་བཅོམ་ལྡན་འདས་མའི་ཐུགས་ཀ་ནས་སྤྲོས་པའི་འོད་ཟེར་གྱིས།  ལུས་ཀྱི་ཕྱི་ནང་ཐམས་ཅད་གང་ཞིང་ཁྱབ་པས།  སྡིག་སྒྲིབ་ཐམས་ཅད་དག་ནས་འོད་འདུས་པ་ལྟེ་བའི་ནང་དུ་ཆོས་འབྱུང་ཉིས་བརྩེགས་ཀྱི་ནང་དུ་བྃ་གྱི་ཡི་གེ་སྔགས་ཀྱི་ཕྲེང་བས་བསྐོར་བ་ཞིག་ཏུ་གྱུར་ནས།  དེ་ལས་འཕྲོས་པའི་འོད་འཇིག་རྟེན་(《¡¶ཞ》¡+གྱི་ཁམས་)ཐམས་ཅད་ལ་ཕོག་པས་(《¡¶ཞ》¡《¡¶ལུ》¡+སྣོད་ཡོངས་སུ་དག་པའི་དཀྱིལ་འཁོར་དུ་གྱུར།  སླར་ཡང་འོད་འཕྲོས་པས་སེམས་ཅན་ཐམས་ཅད་ལ་ཕོག་པས། )རྡོ་རྗེ་རྣལ་འབྱོར་མ་འབའ་ཞིག་ཏུ་གྱུར་ནས་འོད་ཚུར་འདུས་ཏེ་རང་ལ་ཐིམ་པས།  རང་ཉིད་རྡོ་རྗེ་རྣལ་འབྱོར་མར་གྱུར་ནས།  གོ་ཆ་བཅིང་བའི་བར་སྒྲུབ་ཐབས་ལྟར་བྱ།  དེ་ནས་བླ་མ་དང་རྡོ་རྗེ་རྣལ་འབྱོར་མ་གཉིས་སུ་མེད་པ་ལ།  སློབ་དཔོན་ཁྱོད་ཀྱིས་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་དངོས་གྲུབ་དང་།  འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་སྩལ་ཞིང་བརྟན་པར་མཛད་དུ་གསོལ།  ཞེས་ལན་གསུམ་གསོལ་བ་བཏབ་ནས་དཀྱིལ་འཁོར་གྱི་ཏིང་ལོ་སྤར་ལ།  དེ་རྗེ་བཙུན་རྡོ་རྗེ་རྣལ་འབྱོར་མའི་སྐུ་གསུང་ཐུགས་ཀྱི་བྱིན་རླབས་དང་༑  ཡེ་ཤེས་གཅིག་ཏུ་བསྡུས་པ་དེ་ཉིད་ཀྱི་ཐུགས་ཀར།  རྡོ་རྗེ་རྣལ་འབྱོར་མའི་སྐུ་མཐེ་བོང་གི་ཚད་དང་མཉམ་པར་གྱུར་པ།  རྗེ་བཙུན་མ་ཉིད་ཀྱིས་བདག་གི་ཁར་བཅུག་པར་བསམ་ཞིང་།  མིད་པས་མགྲིན་པ་དང་སྙིང་ག་ནས་དམར་ཧྲིལ་གྱིས་སོང་བ(《¡¶ཞ》¡+དང་ལུས་ཀྱི་དབུས་སུ་ཡར་ཁུག་མར་ཁུག་མང་དུ་བྱས་ནས)།  ལྟེ་བའི་ཆོས་འབྱུང་ཉིས་བརྩེགས་ཀྱི་དབུས་སུ་བྃ་དང་འདྲེས་པ་ལས་བྱུང་བའི་རྡོ་རྗེ་རྣལ་འབྱོར་མའི་སྐུ་གསལ་བར་བསྐྱེད་ལ།  རྡོ་རྗེ་རྣལ་འབྱོར་མའི་སྐུ་བདེ་བ་ཆེན་པོས་ཡོངས་སུ་གང་བས་གར་མཛད།  ནང་གི་ཆོས་འབྱུང་གི་གྲྭ་བཞི་དང་།  ཕྱིའི་ལྷ་མོའི་སྨིན་མཚམས་ཀྱི་ཐད་ཀ་རྣམས་སུ་དགའ་བ་འཁྱིལ་པ་དམར་པོ་གཡོན་ཕྱོགས་སུ་མྱུར་དུ་འཁོར་བར་བསམ་མོ།  ། དེའི་ཚེ་མདུན་གྱི་(《¡¶ཞ》¡+རྗེ་བཙུན་)རྡོ་རྗེ་རྣལ་འབྱོར་མ་དང་༑  སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་སྔགས་ཀྱི་སྒྲ་དྲག་ཏུ་བསྒྲགས་པས།  ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་(《¡¶ཞ》¡+དཔའ་བོ་དང་རྣལ་འབྱོར་མ་)ཐམས་ཅད་བསྐུལ་ནས་རྡོ་རྗེ་རྣལ་འབྱོར་མའི་རྣམ་པར་གྱུར་པ་བདག་ལ་ཐིམ་པས།  བདག་གི་ལུས་ངག་ཡིད་